‘ธปท.’เข้มธนาคาร ดูแลความเสี่ยงไอที
ธปท.เข้มคณะกรรมการตรวจสอบระบบไอทีของธนาคารพาณิชย์
17 พ.ย. 2558

ธปท.เข้มคณะกรรมการตรวจสอบระบบไอทีของธนาคารพาณิชย์
นายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ธนาคารพาณิชย์เข้าสู่ยุคของการให้บริการแบบไม่ต้องไปใช้บริการที่สาขา ซึ่งได้มีการนำเอาเทคโนโลยีเข้ามาช่วยมาก โดยเฉพาะธุรกรรมอินเทอร์เน็ตแบงก์กิ้ง โมบายแบงก์กิ้ง ซึ่งระบบเหล่านี้ก็มีความเสี่ยงมากขึ้นเช่นกัน
“ธปท.ได้เข้มงวดกับการกำกับในเรื่องความเสี่ยงของระบบไอที ซึ่งธนาคารจะต้องมีคณะกรรมการตรวจสอบระบบไอที (IT Audit) เพื่อดูแลความเสี่ยงในเรื่องของการถูกเจาะระบบ หรือความผิดพลาดเป็นการดูแลป้องกันที่ดีกว่าจะตามแก้” ผู้ว่าการ ธปท. กล่าว
นายสิงห์ ตังทัตสวัสดิ์ กรรมการธนาคารกรุงเทพ กล่าวว่า การเปลี่ยนแปลงทางเทคโนโลยีได้ทำให้มีความเสี่ยงของระบบไอทีเช่นกันและผู้บริหารของธนาคารต่างต้องเรียนรู้เทคโนโลยีซึ่งเป็นเรื่องใหม่ ที่จะต้องรู้หลักการบริหารความเสี่ยงเทคโนโลยีด้วย